Albin Jakiel

Albin Jakiel (naskiĝis en 1900, mortis la 26-an de aŭgusto 1944 en Varsovio) – pola kleriga aganto, pedagogo, enciklopediisto, mortfalinta en la Ribelo de Varsovio.

Vivo
Ne estas konata naskiĝdato de Albin Jakiel, oni nur scias, ke li devenis de ĉirkaŭaĵoj de Lvovo kaj partoprenis la Grandan Militon. Antaŭ 1920 finis instruistan seminarion kaj estis instruisto en bazlernejo kaj faklernejo. Profesie engaĝita, organizis fakajn konferencojn, partoprenis en aŭtodidaktaj grupoj, eldonis informajn broŝurojn kaj kreis profesiajn informejojn por instruistaro. Post abiturientiĝo en 1927 komencis studojn ĉe Filozofia Fakultato de Lvova Universitato. Post apogo flanke de Asocio de Pola Instruistaro forveturis al Ĝenevo, por tie studi pedagogion. En 1934 akiris gradon de doktoro kaj jaron poste ricevis jam titolon de docento. Li estis lekciisto en tiea altlernejo, lekciis komparan pedagogion. Malgraŭ scianca kariero decidis reveni al la lando, ricevinte laborlokon en Ministerio de Religiaj Konfesioj kaj Publika Klerigo. Samtempe aktive partoprenis agadon de la Asocio de Pola Instruistaro organizante aŭ apogate iniciatojn pri edukado.

En 1938 aperis Pola Biografia Vortaro, kies Albin Jakiel estis kunaŭtoro. Aktive partoprenis en la defendo de Varsovio, post ĝia fino revenis al Varsovio kaj engaĝiĝis en organizado de sekreta instruado. En la dua duono de 1941 eniris al estraro de Sekreta Organizaĵo Instruista, estis aŭtoro de ties programaj premisoj kaj reprezentis ĝin en Gvidantaro de Civila Rezisto. Aprile 1944 Gestapo ordonis aresti lin pro kio devis kaŝiĝi.

Post eksplodo de la varsovia insurekcio restis en Malnova Urbo kiel membro de Registara Delegitaro por Pollando, pereis dum bombado la 26-an tagon de ĝia eksplodo. Entombigita sur Militista Tombejo apud Tombejo Powązki en Varsovio (segmento A27-12-1).

Kategorio:Naskiĝintoj en 1900
Kategorio:Mortintoj en 1944
Kategorio:Polaj instruistoj
Kategorio:Polaj pedagogoj
Kategorio:Poloj de la Unua Mondmilito
Kategorio:Polaj filozofoj